62021CO0450_INF
Uznesenie Súdneho dvora (šiesta komora) z 18. mája 2022 –Ministero dell’istruzione (Elektronická karta)
(vec C‑450/21) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Sociálna politika – Smernica 1999/70/ES – Rámcová dohoda o práci na dobu určitú, ktorú uzavreli ETUC, UNICE a CEEP – Doložka 4 bod 1 – Zásada zákazu diskriminácie – Pojem ‚pracovnoprávne podmienky’ – Príspevok poskytovaný na podporu ďalšieho vzdelávania učiteľov a na zvýšenie ich odbornej kvalifikácie“
1.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Pôsobnosť – Osoba zamestnaná ministerstvom ako učiteľ – Zahrnutie
(smernica Rady 1999/70, príloha, doložka 3 bod 1 a doložka 4 bod 1)
(pozri body 30 – 32)
2.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Zákaz diskriminácie pracovníkov na dobu určitú – Podmienky zamestnávania – Pojem – Príspevok poskytovaný na podporu ďalšieho vzdelávania učiteľov a na zvýšenie ich odbornej kvalifikácie – Zahrnutie
(smernica Rady 1999/70, príloha, doložka 4 bod 1)
(pozri body 33, 35 – 38)
3.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Objektívne dôvody odôvodňujúce rozdielne zaobchádzanie – Pojem – Kritériá, ktoré treba zohľadniť – Príspevok poskytovaný stálym pedagogickým pracovníkom ministerstva prostredníctvom elektronickej karty na účely podpory priebežného vzdelávania učiteľov a zvyšovania ich odbornej spôsobilosti – Vylúčenie pedagogických pracovníkov zamestnaných na dobu určitú z nároku na tento príspevok – Neprípustnosť
(smernica Rady 1999/70, príloha, doložka 4 bod 1)
(pozri body 45 – 48 a výrok)
Výrok
Doložka 4 bod 1 rámcovej dohody o práci na dobu určitú uzavretej 18. marca 1999, ktorá je súčasťou prílohy smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni vnútroštátnej právnej úprave, ktorá obmedzuje na pedagogických pracovníkov ministerstva školstva zamestnaných na dobu neurčitú a nie na pedagogických pracovníkov tohto ministerstva zamestnaných na dobu určitú, nárok na finančný príspevok vo výške 500 eur ročne na podporu ďalšieho vzdelávania učiteľov a na zlepšenie ich odborných zručností prostredníctvom elektronickej karty, ktorú možno použiť na nákup kníh a príručiek, aj v digitálnej forme, publikácií, časopisov užitočných na zvyšovanie kvalifikácie, hardvéru a softvéru, na zápis do kurzov zvyšovania kvalifikácie a kvalifikácie pre odborné zručnosti, do bakalárskych, magisterských, špecializovaných alebo jednoodborových kurzov súvisiacich s odborným profilom alebo do postgraduálnych kurzov alebo univerzitných magisterských kurzov súvisiacich s odborným profilom, na návštevu divadelných predstavení a filmových projekcií, na vstup do múzeí, na výstavy, kultúrne podujatia a živé vystúpenia, na iné vzdelávacie aktivity, ako aj na nákup služieb pripojenia na účely splnenia povinnosti vykonávať odborné činnosti na diaľku.
(
1
)	Ú. v. EÚ C 422, 18.10.2021.